e-Dividendลุยปันผล40ล้านจ่ายผ่านแบงก์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — eDividend เพิ่มคุณภาพบริการ ผู้ถือหุ้นรับเงินปันผลดอกเบี้ยผ่านธนาคารได้สูงสุดถึง 40 ล้านบาท 
นายบดินทร์ อูนากูล รองผู้จัดการ สายงานบริการหลังการซื้อขายหลักทรัพย์ ตลาดหลักทรัพย์แห่งประเทศไทย เปิดเผยว่า eDividend หรือบริการจ่ายเงินปันผลและดอกเบี้ยผ่านบัญชีธนาคาร ได้เพิ่มคุณภาพบริการให้รองรับการโอนเงินแก่ผู้ถือหุ้นมูลค่าสูงขึ้นถึง 40 ล้านบาท เพิ่มจากเดิมที่รองรับได้รายการละไม่เกิน 2 ล้านบาท และผู้ถือหุ้นที่ได้รับปันผลมากกว่า 2 ล้านบาทขึ้นไป จะได้รับเป็นเช็คเงินสดแทน 
ทั้งนี้ พร้อมให้บริการสำหรับเงินปันผลงวดถึง 40 ล้านบาท ที่บริษัทจดทะเบียนกำหนดจ่าย (Payment Date) ตั้งแต่วันที่ 7 มี.ค. 2554 เป็นต้นไป 
“บริการ eDividend ได้เพิ่มความสะดวกรวดเร็วให้กับผู้ถือหุ้นในการรับเงินปันผลและดอกเบี้ยได้ทันทีในวันที่กำหนดจ่ายเงินปันผล หมดกังวลเรื่องเช็คส่งถึงมือล่าช้า หรือสูญหายระหว่างการจัดส่ง และสามารถสมัครได้ง่าย ไม่มีค่าใช้จ่ายใดๆ และยังช่วยลดภาระค่าใช้จ่ายโดยรวมของบริษัทจดทะเบียน” นายบดินทร์ กล่าว
ในปี 2553 มีรายการเงินปันผลที่จ่ายผ่านบริการ eDividend จำนวน 2,051,794 รายการ คิดเป็นสัดส่วน 80.90% ของจำนวนรายการที่จ่ายเงินปันผลทั้งหมด โดยปัจจุบันมีจำนวนผู้ถือหุ้นที่ใช้บริการ eDividend ถึง 787,000 ราย